Paterna prorrogarà els pressupostos municipals de 2015 este any que ve 2016
15/12/2015

# Paterna prorrogarà els pressupostos municipals de 2015 este any que ve 2016

[![Pressupostos 2016](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

15.12.2015

Els pressupostos (que han sigut rebutjats amb els vots de PP i EU) estan penjats en la pàgina web www.paterna.es des de la celebració de l’últim ple ordinari i van passar pel Consell de Participació Ciutadana i el Consell Econòmic Social

L’Ajuntament de Paterna prorrogarà els pressupostos municipals de 2015 este any que ve 2016, després que PP i EU hagen votat en contra dels comptes per a 2016 en la comissió informativa que s’acaba de celebrar en el saló de plens municipal.

Es tracta d’uns pressupostos, dissenyats per l’actual equip de Govern del PSOE, que estan penjats en la pàgina web www.paterna.es des de la celebració de l’últim ple ordinari i que van ser posats en coneixement del Consell de Participació Ciutadana i del Consell Econòmic Social, a més d’estar exposats al públic perquè qualsevol veí o veïna poguera proposar canvis.

L’alcalde, Juan Antonio Sagredo, ha afirmat que “estos pressupostos, que han sigut rebutjats per PP i IU en una pinça insòlita pròpia d’altres temps, incloïen el xec-bebé, millorar els centres de salut i les llars del jubilat, un augment de les beques, ajudes als menjadors escolars.. i ni els dos partits polítics han presentat propostes, ni han volgut aprovar-los ni tan sols debatre’ls, obstruint així el bon funcionament del Consistori”, ha denunciat el primer edil.

Sagredo ha subratllat que “els pressupostos haurien suposat una inversió de 15 milions d’euros, que hagueren permés donar resposta a moltes reivindicacions històriques dels veïns i veïnes de Paterna, a més de generar activitat econòmica i fomentar la creació de llocs de treball en la localitat”.

“Ara, -ha continuat Sagredo-, PP i EU hauran d’explicar per què no han recolzat uns pressupostos que hagueren suposat un clar avanç per a tots els col•lectius i tots els barris de Paterna”.